1971 թ.-ից մինչև 1978 թ. ռուս գրականության ամբիոնը ղեկավարել է բ. գ. թ., դոցենտ Ղ. Վ. Այվազյանը: Նա փայլուն դասախոս էր, անվանի գիտնական և տաղանդավոր կազմակերպիչ: Նրա գիտական հետաքրքրությունների ոլորտն էին կազմում գրականության տեսության խնդիրները և հայ-ռուսական գրական, պատմամշակութային առնչությունները միջնադարում: Նրա հրավերով Հայաստան դասախոսություններ կարդալու էին գալիս այնպիսի մեծանուն գիտնականներ, ինչպիսիք էին Դ. Ս. Լիխաչովը, Յու. Մ. Լոտմանը, Զ. Գ. Մինցը, Ե. Գ. Էտկինդը և շատ ուրիշներ: Նրա նախաձեռնությամբ և ակտիվ մասնակցությամբ 1962 թ.-ին կյանքի կոչվեցին համամիութենական «Բրյուսովյան ընթերցումները», որոնց շնորհիվ Երևանը հետագայում դարձավ բրյուսովագիտության ճանաչված կենտրոն: